CELEX: 32010D0818
Language: fi
Date: 2010-08-17 00:00:00
Title: Komission päätös, annettu 17 päivänä elokuuta 2010 , hallinnolliseen rasitukseen liittyviä kysymyksiä käsittelevän riippumattomien sidosryhmien korkean tason ryhmän perustamisesta tehdyn päätöksen 2007/623/EY muuttamisesta

18.8.2010   
            
            
               FI
            
            
               Euroopan unionin virallinen lehti
            
            
               C 223/6
            
         KOMISSION PÄÄTÖS,
   annettu 17 päivänä elokuuta 2010,
   hallinnolliseen rasitukseen liittyviä kysymyksiä käsittelevän riippumattomien sidosryhmien korkean tason ryhmän perustamisesta tehdyn päätöksen 2007/623/EY muuttamisesta
   2010/C 223/03
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:
   
               (1)
            
            
               Komission päätöksellä 2007/623/EY (1) perustettiin hallinnolliseen rasitukseen liittyviä kysymyksiä käsittelevä riippumattomien sidosryhmien korkean tason ryhmä, jäljempänä ‘ryhmä’, kolmen vuoden määräajaksi.
            
         
               (2)
            
            
               Hallinnollisten rasitteiden vähentäminen ja lainsäädännön yksinkertaistaminen kuuluvat edelleen komission ensisijaisiin tavoitteisiin, ja toimintaohjelma, joka koskee hallinnollisen rasituksen keventämistä Euroopan unionissa, on tarkoitus saada päätöksen vuonna 2012.
            
         
               (3)
            
            
               Ryhmän ja sen jäsenten toimeksiantoa olisi sen vuoksi jatkettava.
            
         
               (4)
            
            
               Ryhmän olisi myös vastaisuudessa tehtävä läheistä yhteistyötä sekä ulkopuolisten sidosryhmien että komission yksiköiden kanssa ja vaihdettava säännöllisesti ja järjestelmällisesti näkemyksiä ja kokemuksia hallinnolliseen rasitukseen liittyvistä kysymyksistä vaikutustenarviointilautakunnan puheenjohtajana toimivan apulaispääsihteerin kanssa,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös K(2007) 4063 seuraavasti:
   
               1.
            
            
               Korvataan 2 artikla seuraavasti:
               ”2 artikla
               Ryhmän tehtävänä on antaa komissiolle neuvoja toimintaohjelmasta, jonka tavoitteena on hallinnollisen rasituksen keventäminen Euroopan unionissa ja jolla on tarkoitus vähentää yrityksille EU:n lainsäädännöstä aiheutuvaa hallinnollista rasitusta 25 prosenttia vuoteen 2012 mennessä, sekä neuvoja, jotka liittyvät komission työohjelmaan sisältyviin yksinkertaistamisaloitteisiin.
               Erityisesti ryhmä:
               
                           —
                        
                        
                           antaa neuvoja, jotka liittyvät konsulttien ehdottamiin sekä internetissä järjestetyissä kuulemisissa ja jäsenvaltioissa pidetyissä työryhmien kokouksissa esitettyihin toimenpiteisiin hallinnollisen rasituksen vähentämiseksi,
                        
                     
                           —
                        
                        
                           antaa komissiolle tämän pyynnöstä neuvoja toimintaohjelmaan liittyvissä menetelmäkysymyksissä,
                        
                     
                           —
                        
                        
                           ehdottaa, mitä muita voimassa olevia säädöksiä voitaisiin tarvittaessa sisällyttää hallinnollisen rasituksen keventämiseksi toteutettavaan ohjelmaan,
                        
                     
                           —
                        
                        
                           antaa komissiolle neuvoja, jotka liittyvät komission jatkuvaan yksinkertaistamisohjelmaan ja etenkin sellaisiin tämän ohjelman kattamiin säädöksiin, joiden osalta hallinnollista rasitusta on mahdollista vähentää merkittävästi,
                        
                     
                           —
                        
                        
                           auttaa komissiota varmistamaan, että hallinnollisen rasituksen keventämistä koskevien ehdotusten hyväksyminen etenee neuvostossa ja parlamentissa,
                        
                     
                           —
                        
                        
                           laatii marraskuuhun 2011 mennessä raportin jäsenvaltioissa käytössä olevista parhaista käytänteistä, joiden avulla EU:n lainsäädäntö pyritään panemaan täytäntöön mahdollisimman vähäisin hallinnollisin rasittein.
                        
                     Ryhmän toimeksianto päättyy 31 päivänä joulukuuta 2012.”
            
         
               2.
            
            
               Korvataan 3 artiklan 1 kohta seuraavasti:
               ”3 artikla
               1.   Komissio voi kuulla ryhmää mistä tahansa kysymyksestä, joka liittyy hallinnollisen rasituksen keventämiseksi Euroopan unionissa toteutettavan toimintaohjelman tai komission työohjelmaan sisältyvän jatkuvan yksinkertaistamisohjelman täytäntöönpanoon.”
            
         
               3.
            
            
               Muutetaan 4 artikla seuraavasti:
               4 artikla
               
                           a)
                        
                        
                           Korvataan 4 kohdan ensimmäinen virke seuraavasti:
                           ”Ryhmän jäsenet nimitetään toimikaudeksi, joka päättyy 31 päivänä joulukuuta 2012.”
                        
                     
                           b)
                        
                        
                           Korvataan 7 kohdan ensimmäinen virke seuraavasti:
                           ”Jäsenten nimet julkaistaan Euroopan komission pääsihteeristön verkkosivuilla.”
                        
                     
         
               4.
            
            
               Korvataan 5 artiklan 4 kohdan toinen virke seuraavasti:
               ”Euroopan komission pääsihteeristö huolehtii ryhmän sihteeripalveluista.”
            
         
               5.
            
            
               Korvataan 7 artikla seuraavasti:
               ”7 artikla
               Sovellettavuus
               Tätä päätöstä sovelletaan 31 päivään joulukuuta 2012.”
            
         2 artikla
   Tämä päätös tulee voimaan 30 päivänä elokuuta 2010.
   
      Tehty Brysselissä 17 päivänä elokuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 253, 28.9.2007, s. 40.